Topic : Shaping health financing institutional design for UC

Room : Lotus Suite 10

สรุปโดย นางกาญจนา ศิริโกมล และ นางกาญจนา ศรีชมภู

Thai team NHSO

 WHO ได้พัฒนาเครื่องมือประเมินศักยภาพระบบการเงินการคลังของประเทศ เพื่อนำไปสู่ข้อเสนอเชิงนโยบายในการปฏิรูประบบประกันสุขภาพ เรียกว่า “OASIS” (Institutional and Organization Assessment for Improving and strengthening health financing) ประกอบด้วย 3 ขั้นตอน คือ

การประเมินความพร้อมใน 3 ด้าน ได้แก่ Revenue collection , Pooling , Purchasing provision

วิเคราะห์ สังเคราะห์เชิงลึกเพื่อหาจุดอ่อนของระบบ และสาเหตุ

การกำหนดข้อเสนอเชิงนโยบายที่ผ่านการพิจารณาถึงความเป็นไปได้แล้ว

ตัวอย่างการนำเครื่องมือนี้ไปสู่การปฏิบัติจริง ใน 2 ประเทศได้แก่ เวียดนาม และมองโกเลีย

เวียดนาม พบปัญหาในเรื่อง Fragmentation ของหน่วยงานต่างๆ, ความไม่เหมาะสมของ Provider payment และมีข้อเสนอ คือ 1. ปรับรูปแบบการคำนวณ Capitation ให้มาจาก Health need, Health risk ของประชาชน 2. Redesign provider payment mechanism

มองโกเลีย พบปัญหาความไม่ชัดเจนและความไม่มีเสถียรภาพของกฎหมาย, โครงสร้างและการออกแบบการจ่ายให้แก่ผู้ให้บริการมีความไม่เหมาะสม และมีข้อเสนอ คือ 1. สร้างความเข้มแข็งของระบบการนำและการตัดสินใจในเรื่องการปฏิรูประบบการประกันสุขภาพ 2. Redesign การออกแบบการซื้อบริการใหม่

ผู้เข้าร่วมประชุมส่วนใหญ่มีความเห็นร่วมกันว่าเนื้อหาของการประเมินด้วย OASIS มีเพียงมุมมองด้าน finance เท่านั้น ควรขยายมุมมองการวิเคราะห์ ให้ครอบคลุมถึงเรื่องมุมมองของผู้ให้บริการและ มุมมองผลลัพธ์ต่อประชาชนรวมถึงมุมมองหรือประเด็นอื่นๆในระบบสุขภาพนอกเหนือจากเรื่อง Finance สำหรับปัจจัยที่มีผลต่อความสำเร็จในการออกแบบการปฏิรูประบบการประกันสุขภาพ ได้แก่ การทำงานร่วมกันระหว่างองค์กร ภาคส่วนต่างๆ ที่เกี่ยวข้อง (Partnership) กระบวนการเจรจาต่อรอง (Negotiate), ความโปร่งใส (Transparency) และความสำนึกรับผิดชอบต่อประชาชนในประเทศ (Accountability)